CELEX: 52011DP0343
Language: lv
Date: 2011-09-13 00:00:00
Title: Pieprasījums atcelt Hans-Peter Martin deputāta imunitāti Eiropas Parlamenta 2011. gada 13. septembra lēmums par pieprasījumu atcelt Hans-Peter Martin deputāta imunitāti (2011/2104(IMM))

22.2.2013   
            
            
               LV
            
            
               Eiropas Savienības Oficiālais Vēstnesis
            
            
               CE 51/150
            
         Otrdiena, 2011. gada 13. septembrisPieprasījums atcelt Hans-Peter Martin deputāta imunitāti
   P7_TA(2011)0343
   Eiropas Parlamenta 2011. gada 13. septembra lēmums par pieprasījumu atcelt Hans-Peter Martin deputāta imunitāti (2011/2104(IMM))
   2013/C 51 E/26
   
      Eiropas Parlaments,
   
               —
            
            
               ņemot vērā Hans-Peter Martin deputāta imunitātes atcelšanas pieprasījumu, ko Vīnes prokuratūra nosūtījusi 2011. gada 29. aprīlī un kas paziņots 2011. gada 12. maija plenārsēdē,
            
         
               —
            
            
               pēc Hans-Peter Martin uzklausīšanas 2011. gada 21. maijā saskaņā ar Reglamenta 7. panta 3. punktu,
            
         
               —
            
            
               ņemot vērā 9. pantu 1965. gada 8. aprīļa Protokolā par privilēģijām un imunitāti Eiropas Savienībā, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra un 2010. gada 19. marta spriedumu (1),
            
         
               —
            
            
               ņemot vērā Austrijas Republikas Konstitūcijas 57. pantu,
            
         
               —
            
            
               ņemot vērā Reglamenta 6. panta 2. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0267/2011),
            
         
               A.
            
            
               tā kā Vīnes prokuratūra ir pieprasījusi atcelt Eiropas Parlamenta deputāta Hans-Peter Martin imunitāti, lai Austrijas iestādes pirms lietas nodošanas skatīšanai tiesā varētu veikt nepieciešamo izmeklēšanu un viņā lietā veikt juridiskas darbības, proti, pieprasīt viņa dzīves vietas vai biroju kratīšanu, dokumentu izņemšanu, datoru pārbaudi vai visu citu elektronisko iekārtu pārmeklēšanu, ja tā būtu nepieciešama, un ierosināt pret viņu kriminālprocesu par partijas līdzekļu nelikumīgu piesavināšanos vai par citiem noziedzīgiem nodarījumiem, ar kuriem varētu kvalificēt iespējamo(-s) pārkāpumu(-s);
            
         
               B.
            
            
               tā kā Hans-Peter Martin imunitātes atcelšana attiecas uz iespējamiem pārkāpumiem, kas saistīti ar partijas līdzekļu nelikumīgu piesavināšanos — partiju publisko finansējumu reglamentē Likuma par politiskajām partijām 2.b iedaļa;
            
         
               C.
            
            
               tā kā tāpēc būtu ieteicams, lai Parlaments atceltu deputāta imunitāti saistībā ar šīs lietas izskatīšanu,
            
         
               1.
            
            
               nolemj atcelt Hans-Peter Martin deputāta imunitāti;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajām Austrijas Republikas iestādēm un Hans-Peter Martin.
            
         
      (1)  Lieta 101/63 Wagner v Fohrmann un Krier, 1964. gada Recueil, 195. lpp., lieta 149/85 Wybot v Faure un citiem, 1986. gada Receuil, 2391. lpp., lieta T-345/05 Mote/Parlaments, 2008 gada Krājums, II-2849. lpp., apvienotās lietas C-200/07 un C-201/07 Marra v De Gregorio un Clemente, 2008, Krājums, I-7929. lpp. un lieta T-42/06 Gollnisch/Parlaments.